**Referat af tillidsrepræsentantmøde**

**Tirsdag den 10.5.2022 kl. 12.30 – ca. 15.00**

**Dirigent: Christian Referent: Pia**

**Dagsorden:**

**Pkt. 026 – 22 Godkendelse af referat fra d. 5.4.2022**

Referatet blev godkendt.

**Pkt. 027 – 22 TR’ernes punkt**

**HV:** Der har været nogle opsigelser. Stillingerne er endnu ikke slået op. Der er ansat en teach first og en studerende. Der er usikkerhed om ansættelsesproceduren. Det kan viderebringes på MED.

Fagfordelingskalenderen er skredet i tid. Skoleplan (og samarbejdsmødet) er ikke kommet endnu.

**HL:** Fagfordelingen er ved at være færdig. Processen har trukket ud og har været tungere end tidligere. Forflytning af to kolleger har fyldt. Ledelsen løber stærkt, og det rammer skolen. Der er blevet introduceret et forskningsprojekt, som omhandler noget økonomi til co-teaching. Det er ikke oplevelsen, at der er medbestemmelse. Kompetencepuljen til efter-/videreuddannelse opleves topstyret.

**HØ:** Der er ikke blevet talt så meget om co-teaching, men vejlederne er muligvis blevet orienteret og/eller inddraget. Der er et stigende problem i forhold til økonomi til vikarer. Blandt andet vejledertimer bliver omdannet til vikartimer. Der kan stilles skarpt på vikarprincipper.

**EG:** Skoleplanen har været i Trio og i MED, og skoleledelsen er ved at skrive den færdig og gøre klar til samarbejdsmødet. Fagfordelingen er startet. Alle skal skrive sig på med overtid: 27 lektioner. Kvartalsopgørelserne er sendt ud. Der er en ad hoc pulje som ikke er nedskrevet.

**PPR:** Der har manglet en psykologfaglig leder i skoleteamet længe, og den kan stadig ikke besættes. Der er desuden opsigelse fra anden faglig leder og PPR-leder. Det presser, og det har det gjort længe. Der har også været stor udskiftning blandt psykologerne. Der er ansat mange nye, unge, der kan have behov for sparring, som kan være svær at få.

**Pkt. 028 – 22 KS orientering**

* Der blev orienteret om, at der ligger læreraftaler, kalendere og KNyt til at tage med tilbage til skolerne.
* Der blev orienteret om sommerafslutningen. Husk tilmelding.
* Inklusionstjeklisten blev gennemgået.
* Der blev orienteret om, at der er generalforsamling i feriefonden. Der er pladser i bestyrelsen, hvis nogen kunne være interesserede.
* Der blev orienteret om kommunalbestyrelsens besparelser på driftbudgettet.

**Pkt. 029 - 22 Valg af FTR**

Maiken Amisse blev valgt.

 Christian Holm blev valgt som suppleant.

**Pkt. 030 - 22 Løntjek – evaluering**

Der blev tjekket lønsedler fra 30 kolleger. Der var en fejlprocent på 20%. Vi skal huske vores kolleger på, at de skal udfylde sedler vedr. arbejde udført efter kl. 17. Samme gælder for taget ekstra lektioner, når man har over 750 timer årligt.

Vigtigt at fortælle vores medlemmer, at de selv er ansvarlige for at læse deres lønseddel, så de kan risikere at blive mødt med et tilbagebetalingskrav, hvis de har fået for meget udbetalt i løn.

Der blev meldt tilbage, at det var gået godt på skolerne, som gerne ser at kredsen kommer mere ud.

**Pkt. 031 - 22 Lønforhandlinger**

Kredsen skal i gang med forhandlinger sammen med TR af lokallønsmidlerne.

Aftaler om løn skal ramme så bredt som muligt, og være enkle og gennemskuelige.

Opgaven bliver at forsøge at sikre, at vi får brugt den samme pulje penge som minimum.

Lokallønsskemaet for skolerne blev uddelt.

Der blev aftalt datoer med skolerne.

Herstedvester Skole 1. juni kl. 10 – 11:30 - formøde 24. maj kl. 12

Herstedøster Skole 31. maj kl. 14:30 – 15:30 – formøde 17. maj kl. 12

Egelund Skole 21. juni kl. 11 – 12:30 - formøde 10. juni kl. 13:30

Herstedlund Skole 10. juni kl. 12:15 – 13:15 - formøde 3. juni kl. 13

Brøndagerskolen 7. juni kl. 14:00 – 15:00 – formøde Jørgen vender tilbage.

**Pkt. 032 – 22** **Kredsens arbejdskalender 2022-2023**

Kalenderen blev gennemset, og der blev givet input til ændringer.

**Pkt. 033 – 22 Evt.**

*Maiken Amisse*

Kredsformand/

Fællestillidsrepræsentant